Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 967

31. és 32. sorszáma alá és ezen sorszámokon belül az egyes csoportokhoz a korábban kapott adatok vagy a 2.3 Függelékben ismertetett vizsgálati eljárások eredményei alapján kell besorolni. A 4.2 osztály név szerint meg nem nevezett anyagait és tárgyait a 4.2 táblázat 6 —10., 14., 17 —21. és 33. sorszáma alá és ezen sorszámokon belül az egyes csoportokhoz a 2.3 Függelékben ismertetett vizsgálati eljárások eredményei alapján kell besorolni. A besorolásnál kötelezően figyelembe kell venni azok tulajdonságait illetően a korábban kapott eredményeket. A vizsgálati eredmények és a tulajdonságokról korábban kapott adatok alapján kell kiválasztani a legnagyobb veszélyt jellemző értéket, amelynek figyelembevételével történhet az anyagok és a tárgyak besorolása. 4.2.1.6 A név szerint meg nem nevezett anyagokat és tárgyakat a 2.3 Függelékben, ill. a «Vizsgálatok és kritériumok kézikönyv»1) III. Rész 33.3 pontjában ismertetett vizsgálati eljárások eredményei alapján a 4.2 táblázat valamely sorszámához a következő kritériumok figyelembevételével kell besorolni: 4.2.1.6.1 Az öngyulladásra hajlamos (piroforos) szilárd anyagok a 4.2 osztályba tartoznak, ha 1 méter magasságból nem égő felületre leejtve vagy a kiszóródásukat követően 5 percen belül meggyulladnak. 2002/105/II. szám Vizsgálatok és kritériumok kézikönyv, kiadja az ENSZ ST/SG/AC.10/11/Rev.3 számon. 4.2.1.6.2 Az öngyulladásra hajlamos (piroforos) folyadékok a 4.2 osztályba tartoznak a következő feltételek teljesülése esetén: 4.2.1.6.2.1 Inert hordozóra felhordva öt percen belül meggyulladnak, vagy 4.2.1.6.2.2 A 4.2.1.6.2.1. pont szerinti próbánál negatív eredményt adnak, de száraz, redőzött kúp formájú szűrőpapírra kiöntve (Whatman No. 3 szűrőpapír) öt percen belül meggyulladnak vagy a szűrőpapírt elszenesítik. 4.2.1.6.3 Azokat az anyagokat, amelyeknél egy 10 cm élhosszúságú kocka alakú mintában 140 ˚C vizsgálati hőmérsékleten 24 órán belül öngyulladás vagy a hőmérséklet 200 ˚C fölé emelkedése figyelhető meg, a 4.2 osztályba kell sorolni. Ez a kritérium a faszén öngyulladási hőmérsékletén alapul, ami 27 m3-es kockánál 50 ˚C. Azok az anyagok, amelyek öngyulladási hőmérséklete 27 m3 térfogatú kocka formában 50 ˚C-nál magasabb, nem tartoznak a 4.2 osztály hatálya alá. Megjegyzés

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes